મૃત્યુ પછી આત્મા શરીર છોડીને બ્રહ્માંડમાં ઘુમતો રહે છે. જે તે જન્મના તેનાં કર્મ અનુસાર મૃત્યુ બાદ આત્માને ગતિ-સદગતિ મળતી હોય છે. જેને આવી સદગતિ ન મળી હોય એવા આત્માઓ પરિભ્રમણ કરતા રહે છે. હિન્દુ પરંપરામાં એવા માન્યતા છે કે મૃત્યુ બાદ આત્માની તેનાં કર્મ પ્રમાણે ગતિ થાય છે. તેની આ સ્થિતિને પ્રેતયોનિ તરીકે ઓળખવામાં આવે છે. પરંતુ જીવન દરમિયાન માણસની ઇચ્છાઓ પૂરી ન થાય, અધૂરી રહી જાય ત્યારે પ્રેત યોનિમાં તે ભટકે છે. અકસ્માતે મોત થયું હોય અથવા એકાએક મૃત્યુ આવી પડેલું હોય એવા સંજોગોમાં આત્મા ભટકતો રહે છે. આવા આત્માઓ ઘણા સારી પ્રકૃતિના હોય છે, તો ઘણા ખરાબ પ્રકૃતિના પણ હોય છે. ખરાબ પ્રકૃતિના આત્માઓનું વર્તન જરા જુદું હોય છે. આવા આત્માઓ આપણા જેવા માણસોને રંજાડતા હોવાના પણ કિસ્સા ઘણીવાર સાંભળવા મળે છે.